Vejledning til lønmodtagere om uhævede feriepenge

**Hvem skal jeg kontakte omkring uhævede feriepenge?**

Hvis dit spørgsmål vedrører uhævede feriepenge, skal du henvende dig til \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Læs denne vejledning og se kontaktoplysninger nedenfor.

Hvis dit spørgsmål vedrører aktuelle feriepenge, skal du se på Borger.dk
Har du ferie med løn kan du kontakte din arbejdsgiver/lønsektion.

**Hvilke regler gælder for uhævede feriepenge?**

Er dine feriepenge optjent fra 1. januar til 31. december 2018 eller tidligere, gælder den daværende ferielov.

Du finder den [her](https://www.retsinformation.dk/eli/lta/2015/1177).

Er dine feriepenge optjent i perioden 1. januar 2019 til 31. august 2019 eller senere, gælder den nuværende ferielov.

Du finder den [her.](https://www.retsinformation.dk/eli/lta/2021/230)

**Hvor er de uhævede feriepenge?**

**2018:** Feriepenge, der er optjent i 2018, var til afholdelse/udbetaling i perioden 1. maj 2019 til 30. april 2020.

**2019:** Feriepenge der er optjent i perioden 1. januar 2019 til 31.august 2019 kunne afholdes/udbetales fra den 1. maj 2020 til og med den 31. august 2020.

Denne ferieafholdelsesperiode bliver også kaldt ’overgangsperioden’, da vi herefter overgår til ’samtidighedsferie’. Blev ferien ikke afholdt i denne periode, blev den automatisk overført til næste ferieafholdelsesperiode, hvor den skulle afholdes før ny optjent ferie.

**2020/2021:** Feriepenge der er optjent i perioden 1. september 2020 til 31.august 2021 kunne afholdes/udbetales fra den 1. september 2020 til og med den 31. december 2021.

**Under hvilke betingelser kan jeg få udbetalt mine gamle feriepenge?**

Selvom de uhævede feriepenge er tilfaldet feriefonden, har du mulighed for at få udbetalt feriepengene, hvis du:

1. Faktisk har afholdt ferie
2. Havde krav på feriepenge under den afholdte ferie, som ikke er blevet udbetalt til dig
3. Ikke har modtaget anden forsørgelse eller udført lønnet arbejde under din ferie eller modtaget dagpenge eller offentlige ydelser.
4. Dokumenterer dette ved hjælp af lønsedler, udbetalingsspecifikationer fra A-kasse eller Kommune.
5. Har været feriehindret – se afsnittet om feriehindring.
6. Ansøger rettidigt og forældelse dermed ikke er indtrådt – se afsnittet om forældelse.

**Skal jeg betale skat af mine feriepenge? \*\***For øjeblikket gælder dette indtil nærmere afklaring:
Feriefonden udbetaler det beløb, din arbejdsgiver har indbetalt for antallet af feriedage. Feriefonden indberetter ikke til SKAT.
Du har selv ansvaret for at sikre, at der er betalt skat af dine feriepenge, som er en del af din lønindkomst.

\*\* Fra 2019 (hvor ny Ferielov blev indført, og samtidighedsferie blev betegnelsen)

**Hvornår forældes krav på uhævede feriepenge?**

**Feriepenge optjent i 2018:**

Er din uhævede feriegodtgørelse, løn under ferie eller ferietillæg, for ferie overført til din lokale feriefond, **forældes** dit krav efter 3 år, den 30. april 2023.

**Lovgrundlag:**LBK nr 1177 af 09/10/2015

*§ 35. Hvis feriegodtgørelse, løn under ferie eller ferietillæg er indbetalt til enten Arbejdsmarkedets Feriefond eller til en privat feriefond, jf. § 36, stk. 2, og ferien er holdt i ferieåret, forældes kravet på feriegodtgørelse, løn under ferie eller ferietillæg, hvis lønmodtageren ikke inden 3 år efter ferieårets udløb, retter henvendelse til fonden. Hvis lønmodtageren ikke har holdt ferien, skal henvendelse ske til direktøren for Styrelsen for Arbejdsmarked og Rekruttering inden 3 år efter ferieårets udløb.*

**Feriepenge optjent fra 1. januar 2019 og derefter:**

Er din uhævede feriegodtgørelse, løn under ferie eller ferietillæg, overført til Feriefonden vedr. ferie optjent fra 1. januar 2019, **forældes** dit krav, hvis du ikke inden 5 år efter ferieafholdelsesperiodens udløb, har rettet henvendelse til fonden.

**Lovgrundlag:**LBK nr. 230 af 12/02/2021

*§ 30. Er feriegodtgørelse, løn under ferie eller ferietillæg efter § 34 indbetalt til enten Arbejdsmarkedets Feriefond eller til*

 *en privat feriefond, og er ferien holdt eller kan udbetales, forældes kravet på feriegodtgørelse, løn under ferie eller ferietillæg, hvis lønmodtageren ikke inden 5 år efter ferieafholdelsesperiodens udløb, retter henvendelse til feriefonden.*

*Stk. 2. Er feriegodtgørelse, løn under ferie eller ferietillæg ikke indbetalt til Arbejdsmarkedets Feriefond eller en privat feriefond, forældes kravet på feriegodtgørelse, løn under ferie eller ferietillæg, hvis lønmodtageren ikke inden 5 år efter ferieafholdelsesperiodens udløb søger kravet gennemført ved retssag, fagretlig behandling, politianmeldelse eller indgivelse af konkursbegæring. Efterkommes kravet ikke, skal kravet søges gennemført ved en af de fremgangsmåder, der er angivet i 1. pkt., uden ugrundet ophold.*

**Hvad hvis jeg har været forhindret i at holde min ferie?**

Har du af særlige årsager ikke haft mulighed for at holde din ferie i ferieafholdelsesperioden, er du feriehindret.

Hvis du er feriehindret op til periodens udløb den 31. december, kan du få den ferie, som du ikke kan nå at holde, overført til næste ferieafholdelsesperiode. Du kan højst få overført fire ugers ferie. Du skal lave en skriftlig aftale med din arbejdsgiver senest den 31. december i ferieafholdelsesperioden.

**Du kan være forhindret i at holde ferie i forbindelse med:**

* Egen sygdom
* Barsels- eller adoptionsorlov
* Tvangsindlæggelse
* Arbejde i udlandet, hvor du ikke er omfattet af ferieloven
* Overgang til selvstændigt erhverv
* Hjemmegående uden at modtage kontanthjælp, dagpenge mv.
* Valg til borgmester, udnævnt minister eller lignende tillidshverv
* Fængsel
* Lovligt varslede og afsluttede konflikter
* Tjeneste i forsvaret på værnepligtslignende vilkår
* Udsendelse af forsvaret eller det statslige redningsberedskab for at deltage i konfliktforebyggende, fredsbevarende, fredsskabende eller humanitære opgaver
* Orlov eller tilkendt tabt arbejdsfortjeneste, løn eller vederlag i en kortere tidsbegrænset periode til pasning af nærtstående syge eller døende.
* Tjeneste inden for Forsvarsministeriet eller politiets område som følge af krig, katastrofetilfælde eller andre ekstraordinære forhold.
* Nødvendigt arbejde af hensyn til den offentlige sikkerhed og sundhed inden for det regionale og kommunale sundhedsvæsen, i hjemmeplejen og på plejehjem under helt ekstraordinære omstændigheder, når en sygdom er kategoriseret som samfundskritisk efter epidemilovens § 2, stk. 6.

Vær opmærksom på, at et stort arbejdspres ikke tæller som en feriehindring.

Se borger.dk: <https://www.borger.dk/arbejde-dagpenge-ferie/Oversigt-ferie/forhindret-i-at-holde-ferie>

**Jeg har været forhindret i at holde min ferie.**

Har du været forhindret i at holde ferie pga. sygdom, barsel, eller andre af de ovenstående feriehindringer, skal du indsende dokumentation og ansøgningsskema:

* Oplysninger om hvordan og hvornår du har været feriehindret
* Dokumentation for feriehindringen f. eks:
* Udbetalingsspecifikationer fra kommunen i forbindelse med barsel.
* Udbetalingsspecifikationer fra sygedagpengesystemet i forbindelse med sygdom.
* Bekræftelse fra sagsbehandler i forbindelse med ressourceforløb.
* Bekræftelse fra arbejdsgiver vedr. barsel, sygdom, orlov mm.
* Anden dokumentation afhængig af din feriehindring.

**Jeg er gået på pension/ har forladt det danske arbejdsmarked:**

Er du gået på pension eller har forladt det danske arbejdsmarked, skal du senest 6 måneder efter du er gået på pension søge om at få dine feriepenge udbetalt.

Læs mere på Borger.dk: <https://www.borger.dk/arbejde-dagpenge-ferie/Oversigt-ferie/arbejdsophoer-og-ferie>

**Tjenestemandsansat**

Tjenestemandsansatte er efter den 1. september 2022 omfattet af ferieloven.

Se Cirkulære om aftale om ferie: <https://www.retsinformation.dk/eli/retsinfo/2019/10180>

 **Kontaktinformation**

 XXXXX